La Masana
La Masana (kat. La Massana) – viena iš septynių Andoros parapijų, esanti šalies šiaurės vakaruose. Taip pat to paties pavadinimo miestas, kuris yra iškilęs 1240 metrų virš jūros lygio. Aplink miestą yra 7 kaimai. Parapijos reljefas kalnuotas. Aukščiausias taškas – Koma Pedrosa (2942 m). Taip pat stūkso Medacorba (2914 m), Sanfonts (2888 m), Pla de l’Estany (2859 m) ir Racofred (2837 m) kalnai. Parapija turi pasienio ruožus su Ispanija ir Prancūzija, ribojasi su Ordino, Enkampo, Eskaldeso-Engordanio ir Andoros parapijomis.